สวัสดีครับ ผมอยากถามว่า กรณีช-ช ออรัลให้กันประมาณ1นาที ไม่มีการหลั่งในปาก จะเสี่ยงไหมครับ พอดีหลังจากเสี่ยงแล้วอีกวันนึงผมตื่นขึ้นมาเห็นว่ามีจุดสีแดงๆขนาดประมาณปลายเข็มหมุดหรือประมาณสิวผดเล็กๆที่ริมฝีปาก ไม่แน่ใจว่าเป็นเลือดที่แข็งตัวแล้วหรือคั่งอยู่ด้านในริมฝีปาก ผมไม่รู้ว่ามันเกิดขึ้นมาตอนไหน อยากถามว่าถ้าเจ้าแผลนี้เกิดขึ้นตอนที่ผมออรัลจะเสี่ยงHIVไหมครับ
สวัสดีค่ะ การติดเชื้อเอชไอวี จะติดต่อได้จาก 3 ทางหลักคือ การมีเพศสัมพันธ์, ติดต่อจากแม่สู่ลูกจากการคลอด และการใช้สิ่งของที่มีเลือดหรือส่วนประกอบของเลือดปะปน เช่น การใช้เข็มฉีดยาร่วมกัน การสัก การใช้มีดโกนร่วมกัน เป็นต้นในกรณีของการติดเชื้อจากการมีเพสสัมพันธ์ที่มีโอกาสติดเชื้อได้ จะเป็นการมีเพศสัมพันธ์แบบสอดใส่ของชายและหญิง และการมีเพศสัมพันธ์ทางทวารหนักของชายและชายกรณีการทำออรัลนั้น หากไม่มีบาดแผล ไม่มีการสัมผัสเลือดหรือสารคัดหลั่งของอีกฝ่ายโอกาสติดเชื้อเอชไอวีน้อยมากค่ะดังนั้นจากที่ สอบถาม ความเสี่ยงค่อนข้างน้อยนะคะ แต่หากไม่แน่ใจเรื่องแผลในปากที่เป็นอยู่ว่าเกิดก่อนหรือหลังการทำออรัล แนะนำไปพบแพทย์เพื่อตรวจดูแผลนั้น และรับคำแนะนำอย่างเหมาะสมต่อไปนะคะ